CELEX: 62020TN0764
Language: fi
Date: 2020-12-23 00:00:00
Title: Asia T-764/20: Kanne 23.12.2020 – Anhui Wanwei Updated High-Tech Material Industry ja Inner Mongolia Mengwei Technology v. komissio

22.2.2021   
            
            
               FI
            
            
               Euroopan unionin virallinen lehti
            
            
               C 62/39
            
         
      Kanne 23.12.2020 – Anhui Wanwei Updated High-Tech Material Industry ja Inner Mongolia Mengwei Technology v. komissio
      (Asia T-764/20)
      (2021/C 62/50)
      Oikeudenkäyntikieli: englanti
      
         Asianosaiset
      
      
         Kantajat: Anhui Wanwei Updated High-Tech Material Industry Co. Ltd (Chaohu, Kiina) ja Inner Mongolia Mengwei Technology Co. Ltd (Bai Town, Kiina) (edustajat: asianajajat J. Cornelis, F. Graafsma ja E. Vermulst)
      
         Vastaaja: Euroopan komissio
      
         Vaatimukset
      
      Kantajat vaativat, että unionin yleinen tuomioistuin
      
                  —
               
               
                  kumoaa lopullisten polkumyyntitullien käyttöön ottamisesta Kiinan kansantasavallasta peräisin olevien tiettyjen polyvinyylialkoholien tuonnissa 25.9.2020 annetun komission täytäntöönpanoasetuksen (EU) 2020/1336 (1)
                  
               
            
                  —
               
               
                  velvoittaa Euroopan komission korvaamaan kantajien oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantajat vetoavat kanteensa tueksi viiteen kanneperusteeseen.
      
                  1)
               
               
                  Ensimmäisen kanneperusteen mukaan polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8.6.2016 annetun Euroopan parlamentin ja neuvoston asetuksen (EU) 2016/1036 (perusasetus) 2 artiklan 6 a kohdan a alakohdassa mahdollistetaan lähestymistapa ja luodaan poikkeus, joista ei ole määrätty WTO:n polkumyyntisopimuksessa, eikä niitä näin ollen voida soveltaa.
               
            
                  2)
               
               
                  Toisen kanneperusteen mukaan vastaaja rikkoi perusasetuksen 2 artiklan 6 a kohdan a alakohtaa, kun se katsoi, että Meksikon tilinpäätökset eivät olleet helposti saatavilla, laiminlöi huolellisuusvelvoitteensa, kun se jätti huomiotta merkitykselliset tiedot, joiden perusteella Turkkia ei voitaisi pitää asianmukaisena edustavana maana, ja kun se ei valinnut Meksikoa asianmukaisimmaksi edustavaksi maaksi.
               
            
                  3)
               
               
                  Kolmannen kanneperusteen mukaan perusasetuksen 2 artiklan 10 kohtaa rikottiin, kun tehtiin oikaisu nimellispalkkioon, ja tehtiin ilmeinen arviointivirhe, kun todettiin, että Wanwei toimii palkkioperusteisena myyntiedustajana, kun ei noudatettu tasapuolisen vertailun vaatimusta ja kun oikaistiin ylöspäin palautukseen oikeuttamattoman arvonlisäveron normaaliarvoa.
               
            
                  4)
               
               
                  Neljännen kanneperusteen mukaan perusasetuksen 3 artiklan 2 kohtaa ja 3 artiklan 3 kohtaa rikottiin ja tehtiin ilmeinen arviointivirhe, kun vahvistettiin hinnan alittavuus, ja tämän jälkeen rikottiin perusasetuksen 3 artiklan 6 kohtaa, kun ei tehty segmentoituja hinnan alittavuusanalyyseja, kun ei tehty tarpeellisia laatueroja koskevia oikaisuja, eikä vahvistettu hinnan alittavuutta tuotteelle kokonaisuutena.
               
            
                  5)
               
               
                  Viidennen kanneperusteen mukaan kantajien puolustautumisoikeuksia on loukattu, koska niille ei annettu tiettyjä tietoja, jotka olisivat olleet välttämättömiä hinnan alittavuusanalyysin kommentointia varten.
               
            
         (1)  EUVL 2020, L 315, s. 1.